Farg‘ona shahri ko‘chalari bo‘ylab 1100 kvadrat metr bo‘lgan bayroq olib o‘tildi (foto)

Farg‘ona shahrida O‘zbekiston Qurolli Kuchlari tashkil etilganining 30 yilligi hamda Vatan himoyachilari kuni munosabati bilan hajmi 1100 kvadrat metr bo‘lgan bayroq askarlar tomonidan shahar ko‘chalari bo‘ylab olib o‘tildi. Bu haqda “Daryo” muxbiri xabar bermoqda.

Qayd etilishicha, 13-yanvar kuni Farg‘ona viloyati hokimligi hamda Sharqiy harbiy okrug qo‘shinlari qo‘mondonligi tomonidan o‘tkazilgan tadbirda viloyatdagi harbiy qismlari ofitser, serjant, askarlari va keng jamoatchilik vakillari ishtirok etgan.



Parad davomida rekord darajadagi — 1100 kvadrat metr bo‘lgan bayroq askarlar ko‘magida keng yoyilib, viloyat Tadbirkorlar uyi oldidan Islom Karimov nomidagi teatr va konsert saroyigacha bo‘lgan masofaga harbiy orkestr jo‘rligidagi musiqa sadolari ostida olib borilgan.